דלילה
אבני ברד, כותלי דגון ושבר ; קריאות אימה, צווחות הגוססים, ; רק עוד שניה, מבט לפני הקבר, ; אהוב ליבי, פרידה ללא מילים. ; אהוב ליבי, שנוא עמי ופלשת; גוף כפלדה, ארי באריות, ; ולב אוהב, שכור אכול מחשק, ; עז כנמר, שוחר קרבות. ; בסופה של אהבה אותי עטפת, ; להט לילות של בושם וענוגים, ; אני דלילה, שמשון, אשר אהבת, ; אני דלילה, בגידה ויסורים. ; רק עוד מילה לפני שאל שמים, ; יביא הקץ לכובד נשמתי, ; תודה על כל שניה, תודה כפליים, ; על שרוצצת היום את גולגלתי. ; על שפדית גופי מאש הזעם, ; שבערה כשאול אל תוך נפשי, ; על הבגידה חרון, אימה ורעם ; אהבתי ופלשת בני שבטי. ; בסופה של אהבה אותי עטפת...; 